Det fortæller DR Nordjylland. - For os ser det ud til, at vi får en høst over normalen, siger frugtavler Jens Corneliussen fra Frugthaven i St. Brøndum ved Terndrup. Derfor tegner høsten helt anderledes end sidste sommer for frugtavleren. - I forhold til sidste år, hvor vi havde et meget koldt forår, ser det ekstremt godt ud, siger han. Samme melding kommer fra den økologiske kollega, Susanne Thomsen fra Æblegården Baksminde ved Asaa, når hun sammenligner med sommeren sidste år. - Det ser ekstremt godt ud. Sidste år høstede vi kun 10 % af det vi skulle, fordi vi havde frost, mens træerne blomstrede, siger hun til DR Nordjylland.

Referat:
Det bugner af æbler, pærer og blommer på frugttræerne i Nordjylland. Et sent forår har givet gode betingelser for frugten, og derfor tegner det til at blive en af de bedste sæsoner i flere år.